সমিত প্যাটেল
এরপর থেকে ইংল্যান্ডের ওডিআই দলের সদস্যরূপে খেলতে থাকেন। ঐ গ্রীষ্মের শেষে দক্ষিণ আফ্রিকা দল ইংল্যান্ড সফরে আসে। প্রথম ওডিআই হেডিংলি স্টেডিয়ামে অনুষ্ঠিত হয়। খেলায় তিনি হার্শেল গিবসের মূল্যবান উইকেট পান। ২৯ আগস্ট, ২০০৮ তারিখে ওভালে অনুষ্ঠিত তৃতীয় ওডিআইয়ে সফরকারী দক্ষিণ আফ্রিকার বিপক্ষে সমিত প্যাটেল খেলায় অবিস্মরণীয় বোলিং প্রদর্শন করে দলকে জয় এনে দেন। ৫/৪১ ও ৪৯ বলে ৩১ রান তুলে ম্যান অব দ্য ম্যাচের পুরস্কার পান তিনি।
সমিত প্যাটেল
২০১৩ সালে নিউজিল্যান্ডের বিপক্ষে দুইটি টি২০ আন্তর্জাতিক খেলায় অংশগ্রহণ করেন। প্রথম খেলায় প্যাটেল ০/১৭ বোলিং করলেও তার দল ৪০ রানে জয় পায়। ফলশ্রুতিতে পরবর্তী খেলায়ও তার অংশগ্রহণ ছিল। কিন্তু ঐ খেলায় তিনি বেশ রান খরচ করেন। দুই ওভারে ২০ রান দিলেও কোন উইকেট পাননি। ব্যাট হাতে ছয় রানে রান আউটের শিকার হন ও খেলায় নিউজিল্যান্ড ৫৫ রানে ইংল্যান্ডকে পরাভূত করে।